रांची/पटना. चारा घोटाले से जुड़े तीसरे केस में बुधवार को लालू प्रसाद दोषी करार दिए गए। सीबीआई की स्पेशल कोर्ट के जज एसएस प्रसाद ने चाईबासा ट्रेजरी से अवैध तरीके से निकाले गए 33.67 करोड़ रुपए मामले में यह फैसला सुनाया। इससे पूर्व वह देवघर ट्रेजरी और चाईबासा ट्रेजरी के एक और केस में दोषी करार दिए जा चुके हैं। कोर्ट ने बिहार के एक और पूर्व सीएम जगन्नाथ मिश्र को भी दोषी माना है। अहम बात यह है कि देवघर ट्रेजरी केस में जगन्नाथ मिश्र भी आरोपी थे लेकिन तब उन्हें बरी कर दिया गया था। सजा का एलान शाम तक हो सकता है।
कितने आरोपियों को दोषी करार दिया गया
इस केस में 69 साल के लालू प्रसाद यादव समेत 50 आरोपियों को कोर्ट ने दोषी माना है। 6 आरोपीयों को बरी कर दिया है।
क्या है चाईबासा ट्रेजरी मामला
चाईबासा ट्रेजरी से 1992.93 में 67 फर्जी आवंटन पत्र पर 33.67 करोड़ की अवैध निकासी हुई थी। 1996 में किस दर्ज हुआ। कुल 76 आरोपी थे। सुनवाई के बीच 14 आरोपियों का निधन हो गया। 2 आरोपी सुशील कुमार झा और प्रमोद कुमार जायसवाल ने जुर्म कबूल लिया। 3 आरोपियों दीपेश चांडक, आरके दास और शैलेश प्रसाद सिंह को सरकारी गवाह बना दिया गया।
कौन कौन बड़े नाम शामिल हैं
लालू यादव के अलावा पूर्व मुख्यमंत्री जगन्नाथ मिश्र, विद्यासागर निषाद, जगदीश शर्मा, ध्रुव भगत और आरके राणा के अलावा तीन पूर्व आईएएस अफसर फूलचंन्द्र सिंह, महेश प्रसाद, सजल चक्रवर्ती और एक ट्रेजरी अधिकारी शामिल हैं।
कितने केस चल रहे हैं लालू पर
आरजेडी चीफ पर चारा घोटाले से जुड़े 6 केस चल रहे हैं। अब तक 3 मामलों में वह दोषी करार दिए गए हैं।
किन 3 मामलों में दोषी करार दिए गए
2 केस चाईबासा ट्रेजरी से जुड़े हैं। बुधवार को चाईबासा ट्रेजरी से अवैध तरीके से 33.67 करोड़ निकाले जाने के मामले में दोषी माना। इससे पहले 3 अक्टूबर, 2013 को चाईबासा ट्रेजरी से 37.7 करोड़ रुपए निकालने के मामले में कोर्ट ने 5 वर्ष की जेल की सजा सुनाई थी। एक केस देवघर ट्रेजरी से जुड़ा है। इस घोटाले में उन्हें 23 दिसंबर 2017 को दोषी ठहराया गया था और 6 जनवरी को साढ़े तीन वर्ष की सजा सुनाई गयी थी।
3 मामलों में फैसला आना शेष
दुमका ट्रेजरी केस में। इसमें 3ण्13 करोड़ रुपए की अवैध निकासी हुई थी। मामले की सुनवाई भी रांची में सीबीआई के स्पेशल जज शिवपाल सिंह के कोर्ट में चल रही है।
भागलपुर ट्रेजरी केस में। इसमें 47 लाख रुपए की अवैध निकासी हुई थी। इस केस का ट्रायल पटना सीबीआई कोर्ट में चल रहा है।
डोरंडा ट्रेजरी से जुड़े मामले में। आरोप है कि इस घोटाले में 139 करोड़ रुपए की अवैध निकासी हुई थी। यह केस जज प्रदीपकुमार की अदालत में चल रहा है।
www.newsmailtoday.com से जुड़े अन्य अपडेट हासिल करने के लिये हमें फेसबुक और ट्विटर पर फॉलो करें